Diari Oficial de la Generalitat Valenciana


Sumari del DOGV 4687, del 09-02-2004 (2004/1183)

Informació pública del programa d'actuació integrada per al desplegament de la unitat d'execució denominada Molí de Pala, delimitada mitjançant pla de reforma interior de millora entre l'avinguda del poeta Federico García Lorca, avinguda Reial de Madrid i carrer de Joan Miró, amb efecte suspensiu de llicències.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4687

Data del DOGV
:   09-02-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/1183


Organisme emissor
:   Ajuntament de València

Tipus de document
:   Anunci

Informació pública del programa d'actuació integrada per al desplegament de la unitat d'execució denominada Molí de Pala, delimitada mitjançant pla de reforma interior de millora entre l'avinguda del poeta Federico García Lorca, avinguda Reial de Madrid i carrer de Joan Miró, amb efecte suspensiu de llicències. [2004/X1183]
  
L'Alcaldia, per Resolució U-145 de data 13 de gener de 2004, ha disposat el següent:
  
?Vista l'Alternativa Tècnica de Programa d'Actuació Integrada presentada per la mercantil Proara Desarrollo, SL, els informes emesos pels servicis de Planejament, Projectes d'Infraestructura, Gestió Urbanística i Llicències d'Obres d'Edificació, i de conformitat amb els articles 32, 45, 46 i concordants de la Llei reguladora de l'Activitat Urbanística, i la delegació conferida per la Resolució nº 2141, de 25 de juny de 2003, resolc:
  
I. Sotmetre a informació pública pel termini de vint dies hàbils, mitjançant anuncis en un diari d'informació general editat a la Comunitat Valenciana i posteriorment o simultània al Diari Oficial de la Generalitat Valenciana, i amb remissió prèvia dels avisos prescrits en l'article 46.3 de la LRAU, l'alternativa tècnica de programa d'actuació integrada presentada per Proara Desarrollo, SL, en data de 12 de novembre de 2003, per al desplegament del programa d'actuació integrada de la unitat d'execució Molí de Pala, delimitada mitjançant pla de reforma interior de millora entre l'avinguda del poeta Federico García Lorca, l'avinguda Reial Madrid i el carrer de Joan Miró. L'alternativa adés esmentada comprèn a més a més de pla de reforma interior de millora, homologació sectorial declarativa, memòria del programa i projecte d'urbanització.
  
II. La present resolució tindrà l'efecte suspensiu de llicències prescrit en l'article 57 de la Llei reguladora de l'Activitat Urbanística i en els articles 152.2 i 3 del Reglament de Planejament, per la qual cosa durant el període establert legalment no seran admeses a tràmit en l'àmbit esmentat les sol·licituds de llicències de parcel·lació de terrenys, edificació, demolició i obertura ?excepte d'estes últimes, les regulades en l'article 58.5 de la LRAU, i qualsevol iniciativa de programa d'actuació que puga presentar-se o sotmetre's a informació pública pel procediment simplificat regulat en l'article 48 de la LRAU.
  
D'acord amb els criteris establerts en la nota interior de la Secretaria Adjunta d'Urbanisme de 24 de juliol de 2001 en relació amb la suspensió automòtica de llicències, se suspèn expressament la tramitació de la llicència sol·licitada per Edivama, SA, per a la parcel·la ubicada al carrer de Concepción Arenal cantonada c/ Mariano Brull (expedient 1724/03-1, Llicències A), així com qualsevol altra sol·licitud que puga tenir entrada en este ajuntament en el període que transcórrega fins a la publicació de la present resolució en el DOGV.
  
S'exceptua de l'àmbit de suspensió la porció de la parcel·la cadastral 4885202 en què s'ha concedit llicència d'edificació mitjançant resolució d'Alcaldia U-5972, de 31 de juliol de 2003.
  
Alhora, s'aprova expressament la interrupció de la tramitació dels expedients relatius a les sol·licituds de llicències o a les iniciatives de programes d'actuació que puguen tenir entrada en este ajuntament o en la corresponent Notaria en el periode que transcórrega entre la data d'esta resolució i la publicació en el Diari Oficial de la Generalitat Valenciana.
  
III. Durant el termini de 20 dies hàbils, comptador a partir de la publicació de l'anunci d'exposició pública en el DOGV, podran presentar-se al Servici Municipal de Planejament (av. d'Aragó, 35), tant al·legacions com alternatives tècniques que vulguen competir amb l'exposada al públic, i resta prorrogat el termini per vint dies addicionals si en els deu primers d'informació pública cap persona, prestant-ne caució per import de 3.005 euros, es comprometera de presentar una alternativa tècnica substancialment distinta a la inicial.
  
En els cinc dies següents al venciment del termini d'informació pública, qualsevol persona podrà presentar a l'Oficina de Contractació de la Corporació (plaça de l'Ajuntament), proposicions jurídiques i econòmiques en plica tancada a qualssevol alternatives tècniques presentades; l'acte d'obertura de les que s'hi presenten tindrà lloc el dia hàbil següent a la finalització d'este termini, tret que siga dissabte, i en este cas es traslladarà al dia hàbil següent. Totes les actuacions podran ser objecte de consulta i al·legació pels interesasts durant els deu dies següent a l'acte d'obertura de pliques; alhora, durant tot el procediment podran ser objecte de pública consulta al Servici de Planejament les al·legacions i alternatives tècniques que s'hi vagen presentant.
  
IV. Que el Servici de Llicències Urbanístiques notifique individualment la present resolució als sol·licitants de les llicències anteriorment relacionades, únicament per a major garantia d'estos i sense perjudici que l'efectivitat de la suspensió es produïsca en el moment de la publicació de la present resolució?.
  
Cosa que es comunica en la condició de titular cadastral de drets afectats per l'actuació proposada en compliment del que disposa l'article 46.3 de la citada llei; durant tot el procediment podran ser objecte de pública consulta a l'Ajuntament, ?edifici de l'av. d'Aragó, 4ª planta, Servici de Planejament?, les al·legacions i alternatives tècniques que s'hi vagen presentant.